Knossoksen seinämaalaukset

Knossoksen seinämaalaukset eli Knossoksen freskot on nimitys, jota käytetään Knossoksen palatsikeskuksesta Kreetan saarelta löydetyistä minolaisaikaisista seinämaalauksista.

Seinämaalaukset on maalattu niin kutsutulla uudella palatsikaudella noin ajalla 1600–1450 eaa. Freskot koristivat Knossoksen palatsin sisäseiniä. Osa maalauksista on tehty aidolla freskotekniikalla niin, että maalaus on tehty tuoreelle, kostealle laastipinnalle; osa puolestaan on maalattu kuivalle seinälle. Osa peittää kokonaisia seiniä, kun taas osa on pienempiä. Maalaukset esittävät minolaista elämää, uskonnollisia toimituksia sekä ihmisiä, eläimiä ja kasveja. Tunnetuimpiin kuuluu härkähyppyä esittävä fresko. Maalaukset muistuttavat jossain määrin egyptiläistä taidetta, mutta ovat sitä sekä muuta saman aikakauden taidetta naturalistisempia. Seinämaalaukset on maalattu pääosin punaisen, oranssin, ruskean, keltaisen ja sinisen sävyillä sekä valkoisella ja mustalla. Miehille on maalattu tummempi ja naisille vaaleampi iho, mikä oli aikakauden konventio.

Seinämaalaukset ovat nykyisin Iraklionin arkeologisessa museossa. Niiden paikalla Knossoksen arkeologisella alueella on kopiot. Monet maalauksista ovat säilyneet vain vähäisiltä osiltaan, ja niiden restauroinneissa on osana paljon tutkijoiden tulkintaa. Myös maalauksille annetut nimet ovat nykyaikaisia.

 Merkittävimmät seinämaalaukset 

 160px AarnikotkatAarnikotkia ja kasveja. Löydetty niin kutsutusta valtaistuinsalista. 160px Apina ja krookuksetApina, joka kerää krookuksia ruukkuun. Tunnetaan myös nimellä Sahraminkerääjä, koska se rekonstruoitiin alun perin väärin esittämään sahramia keräävää poikaa. Freskon arvellaan olevan Knossoksen vanhimpia. 160px AstiankantajatKaksi miestä, jotka kantavat astioita. 160px DelfiinitDelfiinejä. Löydetty niin kutsutusta kuningattaren huoneistosta. 160px Härkä ja oliivipuuOliivipuuta kohti hyökkäävä härkä. 160px HärkähyppyMies, joka suorittaa härkähyppyä härän selässä. 160px KilvetKilpiä. 160px Liljaprinssi tai PappiskuningasYlhäinen mies. 160px MustekalaMustekalan lonkeroita. 160px NaisetNaisia sinisellä taustalla. 160px PariisitarNainen, joka on saanut nimensä siitä, että muistutti joidenkin arkeologien mukaan monin tavoin 1800-luvun lopun pariisitarta. Tulkitaan yleensä papittareksi tai jumalattereksi. Freskon osa. 160px Tanssiva nainenNainen, joka mahdollisesti tanssii.

 Katso myös 

 Akrotírin seinämaalaukset

 Lähteet 

 Aiheesta muualla 

Luokka:Iraklionin arkeologinen museo
Luokka:Maalaukset
Luokka:Minolainen kulttuuri